Santalum album
Flores et folia Santali albi Plantae — Magnoliophyta Classis : Magnoliopsida  Ordo : Santalales  Familia : Santalaceae  Genus : Santalum  Species : S. album  Santalum album  L.   Conservationis status VU Damno obiecta (IUCN 2.3) Santalum album (binomen a Carolo Linnaeo anno 1753 statutum) est species arborum semi-parasiticarum in Indonesia sponte crescentium, ibi et in India culta propter lignum aromaticum quod ad aedificandum et in incenso adhibetur. Aroma ex hac specie aliisque cognatis proveniens, colore aut album aut flavum, sandalum appellatur. Pigmentum tertium, quod iuxta sandalum album et flavum in pharmacopoliis reperiri solet, "sandalum rubrum" appellatum, e specie Pterocarpo santalino provenit.